VAIO Ръководство на потребителя Серии VPCEG1/VPCEH1/VPCEJ1/VPCEL1

Справка

# Бележки за използването на дискове
<модели, оборудвани с оптично дисково устройство>

Спазвайте бележките по-долу при използване на дискове на компютъра VAIO.

## Бележки за възпроизвеждането на дискове

- В зависимост от системата е възможно да забележите прекъсване на звука и/или пропуснати кадри по време на възпроизвеждане на DVD/BD/AVCHD дискове. Освен това е възможно някои дискове да не могат да се възпроизвеждат на компютъра VAIO.

- При възпроизвеждане на дискове:

- Затворете другите софтуерни приложения за възпроизвеждане на видео.

- Не превключвайте изходния видеосигнал между екрана на компютъра и външен дисплей.

- Компютърът VAIO възпроизвежда дискове чрез софтуер за възпроизвеждане, който натоварва централния процесор. Поради това можете да се наслаждавате на по-гладко възпроизвеждане, като затворите всички изпълняващи се програми, освен софтуера за възпроизвеждане.

## Бележки относно възпроизвеждане на записани дискове на други плейъри

- Възможно е някои CD плейъри да не могат да възпроизвеждат аудио компактдискове, създадени на носител CD-R или CD-RW.

- Възможно е някои DVD плейъри да не могат да възпроизвеждат DVD дискове, създадени на носители DVD+R DL, DVD-R DL, DVD+R, DVD+RW, DVD-R, DVD-RW или DVD-RAM.

- Носители BD-R или BD-RE, създадени с компютър VAIO, не могат да се възпроизвеждат на Blu-ray Disc записващо устройство, което поддържа само BD-RE Ver.1.0. (модели, оборудвани с Blu-ray Disc устройство с DVD SuperMulti)

## Съвети за успешно записване

- Не включвайте или изключвайте кабели, като например адаптера за променлив ток или захранващия кабел, докато оптичното дисково устройство записва данни на диск.

- Записването може да отнеме по-дълго време от теоретично указаното, тъй като някои програми записват и проверяват данните едновременно.

- Sony не поема отговорност за загуба или повреда от какъвто и да е характер, възникнала от грешка при записване.