VAIO Ръководство на потребителя Серии VPCEG1/VPCEH1/VPCEJ1/VPCEL1

Справка

# Поддържани дискове
<модели, оборудвани с оптично дисково устройство>

В таблицата по-долу са изброени видове носители, които могат да се възпроизвеждат/записват на компютъра VAIO.
Оптичното дисково устройство се различава в зависимост от модела, който сте закупили. Открийте вашето оптично дисково устройство в таблицата.
ВЗ: За възпроизвеждане и за запис
В: За възпроизвеждане, без запис
-: Нито за възпроизвеждане, нито за запис

| Устройство DVD SuperMulti | Blu-ray Disc устройство с DVD SuperMulti | Blu-ray Disc ROM устройство с DVD SuperMulti
CD-ROM | В | В | В
CD-R/RW | ВЗ *5 | ВЗ *5 | ВЗ *5
DVD-ROM | В | В | В
DVD-R/RW | ВЗ | ВЗ | ВЗ
DVD+R/RW | ВЗ | ВЗ | ВЗ
DVD+R DL (Двуслойни) | ВЗ | ВЗ | ВЗ
DVD-R DL (Двуслойни) | ВЗ | ВЗ | ВЗ
DVD-RAM *1*2 | ВЗ | ВЗ | ВЗ
BD-ROM | - | В | В
BD-R/RE *3*6 | - | ВЗ *4 | В

*1 Оптичното дисковото устройство не поддържа DVD-RAM касета. Използвайте дискове без касета или със сменяема касета.
*2 Запис на данни върху едностранни DVD-RAM носители (2,6 ГБ), съвместими с DVD-RAM версия 1.0, не се поддържа.
Носители DVD-RAM версия 2.2/12X-SPEED DVD-RAM Revision 5.0 не се поддържат.
*3 Носители BD-RE Disc във формат версия 1.0 и носители Blu-ray Disc с касета не се поддържат.
*4 Поддържа се запис на данни върху носители BD-R Part1 версия 1.1/1.2/1.3 (еднослойни носители с капацитет от 25 ГБ, двуслойни носители с капацитет от 50 ГБ) и носители BD-RE Part1 версия 2.1 (еднослойни носители с капацитет от 25 ГБ, двуслойни носители с капацитет от 50 ГБ).
*5 Записването на данни върху носители Ultra Speed CD-RW не се поддържа.
*6 Не се поддържат носители BDXL™.
Забележка

- Възможно е оптичното дисково устройство да не поддържа записване или възпроизвеждане на някои видове носители

- Оптичното дисково устройство не поддържа запис на 8-сантиметрови дискове.

- Оптичното дисково устройство поддържа само кръгли дискове. Не използвайте дискове с друга форма (звезда, сърце, картичка и др.) или повредени дискове, тъй като това може да доведе до повреда на компютъра VAIO.

- Данни в DVD видео формат могат да се записват на носители DVD+R (еднослойни или двуслойни), DVD+RW/DVD-R (еднослойни или двуслойни) и DVD-RW. Данни във формат за записване на DVD видео могат да се записват на носители DVD-R (еднослойни или двуслойни), DVD-RW и DVD-RAM. Носителите, на които може да се записва, се различават в зависимост от софтуера за запис на дискове, който използвате. Вж. помощния файл към софтуера за повече информация.

- Препоръчително е да използвате носители на Sony: DVD+R, DVD+RW, DVD-R, DVD-RW, CD-R, CD-RW, BD-R или BD-RE.

- Не можете да записвате данни на носители DVD-RW (запис 6x) освен ако оптичното дисково устройство не поддържа скорост на запис поне 6x за носители DVD-RW.

- Не можете да записвате данни на носители DVD+RW (запис 8x) освен ако оптичното дисково устройство не поддържа скорост на запис поне 8x за носители DVD+RW.

- Компютърът VAIO е създаден да възпроизвежда дискове, които отговарят на стандарта за компактдиск (CD). Двустранните дискове и някои музикални дискове, кодирани с технологии за защита на авторски права, не отговарят на стандарта за компактдиск (CD). Затова тези дискове може да не са съвместими с компютъра.

- Когато купувате предварително записан или празен диск, който да използвате с компютър VAIO, трябва да прочетете внимателно бележките върху опаковката на диска, за да проверите съвместимостта за възпроизвеждане и записване на оптичните дискови устройства за вашия компютър. Sony НЕ гарантира съвместимостта на оптичните дискови устройства на VAIO с дискове, които не отговарят на официалните стандарти за "CD", "DVD" или "Blu-ray Disc" носители. ИЗПОЛЗВАНЕТО НА НЕОТГОВАРЯЩИ НА ТЕЗИ СТАНДАРТИ ДИСКОВЕ МОЖЕ ДА ДОВЕДЕ ДО ФАТАЛНА ПОВРЕДА
  НА КОМПЮТЪРА VAIO ИЛИ ДА СЪЗДАДЕ СОФТУЕРНИ КОНФЛИКТИ И БЛОКИРАНЕ НА СИСТЕМАТА.
  За запитвания относно дисковите формати се свържете с конкретния издател на предварително записания диск или производителя на записваемия диск.

- Компютърът VAIO трябва да е свързан към интернет за възпроизвеждане на носители DVD-RW, DVD-RAM и DVD-R (еднослойни или двуслойни), които са съвместими със стандарта за защита на съдържание за записваеми носители (CPRM).

- За запис, редактиране или възпроизвеждане на защитено с авторско право съдържание, носителят Blu-ray Disc използва технологията "Система за съдържание с разширен достъп" (AACS). За продължително използване на носители Blu-ray Disc трябва да актуализирате AACS кода.

- Можете да актуализирате AACS кода по интернет. Следвайте указаното в съобщението, показващо се в използвания от вас софтуер за запис, редактиране или възпроизвеждане. Ако не актуализирате AACS кода, е възможно записването, редактирането или възпроизвеждането на защитено с авторско право съдържание да е неуспешно.
  За записване, редактиране или възпроизвеждане на съдържание без защита на авторското право, не е необходимо да актуализирате AACS кода. Можете да актуализирате AACS кода за софтуера за запис или възпроизвеждане на Blu-ray Disc, инсталиран на компютъра VAIO, в продължение на пет години след закупуване. След това ще ви уведомяваме относно актуализирането на уеб сайта за поддръжка.

- За някои видове съдържание на DVD и BD-ROM носители се изискват регионални настройки. Ако регионалните настройки на оптичното дисково устройство не отговарят на регионалното кодиране на диска, възпроизвеждането няма да е възможно.

- Освен ако външният ви дисплей не е съвместим със стандарта на широколентовата система за защита на цифрово съдържание (HDCP), вие не можете да възпроизвеждате или преглеждате съдържанието на защитени с авторско право Blu-ray Disc носители чрез цифрови връзки, като например HDMI връзка или DVI връзка.

- Определено съдържание на носител Blu-ray Disc може да ограничава изходящия видео сигнал до стандартно качество или да забранява изходящ аналогов видео сигнал.

Сродна тема
Относно регионалните кодове<модели, оборудвани с оптично дисково устройство>