VAIO Ръководство на потребителя Серии VPCEG1/VPCEH1/VPCEJ1/VPCEL1

Справка

# Бележки за режима на заспиване

Прочетете предпазните мерки по-долу, преди да използвате режима на заспиване.

- Възможно е някои софтуерни приложения да не поддържат режима на заспиване. Когато изпълнявате такива приложения, излизайте от тях, преди да превключите компютъра VAIO в режим на заспиване.

- Възможно е някои USB устройства да не поддържат режима на заспиване. Когато компютърът VAIO се възобнови от режим на заспиване, е възможно да не разпознава такива USB устройства в зависимост от вида и броя на свързаните USB устройства.
  Ако не можете да превключите компютъра в режим на заспиване, изключете всички USB устройства, преди да го превключите в режим на заспиване.

- Ако компютърът VAIO премине в режим на заспиване, когато Windows или компютърът е нестабилен, е възможно да не се възобнови от режима на заспиване. Препоръчват се следните операции:

- Преди да превключите компютъра VAIO в режим на заспиване, запишете файловете и затворете изпълняващия се софтуер.

- Периодично изключвайте компютъра VAIO.

- В зависимост от състоянието на Windows е възможно компютърът VAIO да не премине в режим на заспиване.

- Ако енергията в батерията се изчерпа, докато компютърът VAIO е в режим на заспиване, ще загубите всички незаписани данни. Запишете данните, с които работите, преди превключване на компютъра в режим на заспиване.

Сродна тема
За енергоспестяващия режим
Използване на режима на заспиване
Бележки за използването на източника на захранване
Бележки за използване на батерията