VAIO Ръководство на потребителя Серии VPCEG1/VPCEH1/VPCEJ1/VPCEL1

Справка

# Бележки за използването на източника на захранване

Прочетете предпазните мерки по-долу, преди да включите компютъра VAIO към източник на променливотоково захранване.

- Ако извадите батерията, докато компютърът VAIO е включен или се намира в режим на заспиване, но е изключен от източника на променливотоково захранване, ще загубите всички незаписани данни.

- Ако не възнамерявате да използвате компютъра VAIO за дълъг период от време, докато е изключен от източника на променливотоково захранване, превключете компютъра в режим на хибернация или го изключете.

## Бележки за адаптера за променлив ток

- Използвайте предоставения с компютъра VAIO адаптер за променлив ток или оригинални продукти на Sony. Не използвайте друг тип адаптер за променлив ток, тъй като това може да доведе до неизправност.

- Не включвайте адаптера за променлив ток към устройство за преобразуване на захранването, като например трансформатор на захранването за пътуване. Това може да доведе до прегряване или неизправност.

- Ако кабелът на адаптера за променлив ток се повреди или скъса, не го използвайте.

## Бележки за включване на компютъра VAIO

- Тъй като компютърът VAIO съдържа магнитни компоненти, дръжте магнитните носители за съхранение, като например флопидискови устройства, далеч от компютъра, тъй като това може да предизвика повреда на данни.

- Компютърът VAIO погрешно разпознава, че капакът на LCD екрана е затворен, когато преместите магнитни устройства по-близо до компютъра, поради което автоматично преминава в режим на заспиване (при настройки по подразбиране). Дръжте магнитните устройства далеч от компютъра.

Сродна тема
Свързване на източник на електрозахранване
Включване на компютъра VAIO
Изключване на компютъра VAIO
Рестартиране на компютъра VAIO