VAIO Ръководство на потребителя Серии VPCEG1/VPCEH1/VPCEJ1/VPCEL1

Задача

# Добавяне и премахване на модули с памет

Ако искате да увеличите скоростта на компютъра или да подобрите производителността му при едновременна работа с няколко програми, увеличете количеството памет, като поставите допълнителни модули с памет.
Преди да надстроите паметта на компютъра, вж. Бележки за добавяне и премахване на модули с памет.[Подробности]
Ако поставите модули с памет в два или повече слота, се разрешава двуканалният режим за подобряване на производителността. (Серия VPCEG/VPCEH/VPCEJ)
Типът на модула и количеството инсталирана памет на компютъра може да се различават в зависимост от модела.

1. Изключете компютъра VAIO и периферните устройства, изключете захранващия кабел и всички кабели за връзка, след което извадете батерията.

1. Изчакайте известно време, докато компютърът VAIO се охлади.

Вътрешните части на вашия компютър VAIO може да са горещи веднага след изключването. Бъдете внимателни, за да избегнете изгаряния, докато боравите с вашия компютър VAIO в това състояние.

1. Поставете чиста кърпа върху равна, гладка повърхност и поставете компютъра VAIO върху нея, както е показано по-долу. Премахнете винтовете с помощта на кръстата отверка, за да отворите капака на отделението за модул с памет.

Разположението на винтовете е указано от стрелките в илюстрацията по-долу.
При някои модели на капака на отделението за модула с памет са използвани неизпадащи винтове, които не могат да се премахнат от капака.
Формата и местоположението на капака на отделението за модула с памет се различават в зависимост от модела. Погледнете от долната страна на компютъра VAIO за неговото местоположение.

1. Докоснете външен метален предмет, за да освободите статичното електричество.

Не докосвайте метални части в компютъра VAIO.

1. Ако няма свободен слот, премахнете текущо поставения модул с памет. Издърпайте фиксаторите по посока на стрелките, за да освободите модула (1), а след това издърпайте модула навън по посока на стрелката (2).

1. Извадете новия модул с памет от антистатичната чанта.

1. Хванете модула с памет в края и го плъзгайте в слота за модул с памет с крайната клема обърната надолу, докато подравните вдлъбнатината на модула с малката издатина в слота.

1. Хванете модула с памет в края и го натискайте навътре, докато щракне на място, както е показано на илюстрацията.

Фиксаторите от двете страни на слота ще щракнат на място за закрепване на модула. Не докосвайте вградените компоненти на електрически вериги (черни компоненти) на модула с памет.

1. Поставете отново капака на отделението за модул с памет и го закрепете с винтовете, премахнати в стъпка 3.

1. Поставете батерията и свържете всички кабели за връзка и периферни устройства, премахнати в стъпка 1, след което включете компютъра.

1. Проверете дали количеството системна памет се е променило правилно. [Подробности]

Ако указаното количество системна памет е правилно, инсталирането на модула с памет е успешно.
Сродна тема
Бележки за добавяне и премахване на модули с памет